CELEX: 62009TN0188
Language: el
Date: 2009-05-12 00:00:00
Title: Υπόθεση T-188/09: Προσφυγή της 12ης Μαΐου 2009 — Galileo International Technology κατά ΓΕΕΑ — Residencias Universitarias (GALILEO)

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/53
            
         Προσφυγή της 12ης Μαΐου 2009 — Galileo International Technology κατά ΓΕΕΑ — Residencias Universitarias (GALILEO)
   (Υπόθεση T-188/09)
   2009/C 180/98
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Galileo International Technology LLC (Bridgetown, Μπαρμπάντος) (εκπρόσωποι: M. Blair και K. Gilbert, Solicitors)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Residencias Universitarias, SA (Βαλένθια, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 19ης Φεβρουαρίου 2009 στην υπόθεση R 471/2005-4 και
            
         
               —
            
            
               να καταδικάσει το ΓΕΕΑ και την αντίδικο ενώπιον του τμήματος προσφυγών στα δικαστικά έξοδά τους καθώς και στα έξοδα στα οποία υποβλήθηκε η προσφεύγουσα
            
         
      Ισχυρισμοί και κύρια επιχειρήματα
   
   
      Αιτών την καταχώριση κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «GALILEO» για προϊόντα και υπηρεσίες των κλάσεων 9, 39, 41 και 42
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Καταχωρίσεις του ισπανικού εικονιστικού σήματος «GALILEO GALILEI» για υπηρεσίες των κλάσεων 39, 41 και 42 αντιστοίχως.
   
      Απόφαση του τμήματος ανακοπών: Δέχεται την ανακοπή
   
      Απόφαση του τμήματος προσφυγών:Απορρίπτει την προσφυγή
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου (νυν άρθρου 8, παράγραφος 1, στοιχείο β', του κανονισμού 207/2009 του Συμβουλίου) καθόσον το τμήμα προσφυγών διέπραξε διαδικαστική παρατυπία κατά το άρθρο 63, παράγραφος 2, του κανονισμού 40/94 του Συμβουλίου (νυν άρθρου 65, παράγραφος 2, του κανονισμού 207/2009 του Συμβουλίου) παραλείποντας να αναπέμψει την υπόθεση στο τμήμα ανακοπών· παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου καθόσον το τμήμα προσφυγών δεν προέβη σε ορθή εκτίμηση του κινδύνου συγχύσεως και κατέληξε εσφαλμένως ότι η προσφεύγουσα δεν προέβαλε κανένα ισχυρισμό προς αντίκρουση της συλλογιστικής του τμήματος ανακοπών επί του ζητήματος αυτού· το τμήμα προσφυγών υπέπεσε σε πλάνη εκτιμήσεως ως προς την ομοιότητα και τον κίνδυνο συγχύσεως των οικείων σημάτων και δεν αιτιολόγησε επαρκώς τα συμπεράσματά του.